ถูกกว่านี้มีอีกไหม? คัด 50 หุ้น P/E-P/BV ต่ำเกินเหตุ
ถูกกว่านี้มีอีกไหม? คัด 50 หุ้น P/E-P/BV ต่ำเกินเหตุ
12 ก.ย. 2559

ทิศทางตลาดหุ้นนับตั้งแต่วันที่ 1-9 ก.ย.59 พบว่าดัชนีตลาดหุ้นอ่อนตัวลงอย่างต่อเนื่อง โดยเห็นได้จากดัชนียืนอยู่ที่ระดับ 1539.71 จุด (1 ก.ย.) ลงมาอยู่ที่ระดับ 1,445.28 จุด (9 ก.ย.) ลดลง 94.43 จุด หรือลดลง 6.13% ส่งผลให้หุ้นอ่อนตัวกว่าพื้นฐานหลายตัว
บล.โนมูระ พัฒนสิน ระบุในบทวิเคราะห์ว่า SET สัปดาห์นี้คาด Rebound โดยได้แรงหนุนจาก FTSE Rebalance ที่จะเพิ่มน้ำหนักการลงทุนในประเทศไทยคิดเป็นเม็ดเงินไหลเข้ากว่า 1,360 ล้านเหรียญฯ ที่จะทยอยเข้ามา สิ้นสุดวันที่ 16 ก.ย.59
โดยคาดกระแส Fund Flow ที่ไหลเข้าอย่างต่อเนื่องจะเป็นแรงขับเคลื่อนให้ตลาดฟื้นกลับมารอบใหม่ แม้ภาวะตลาดจะผันผวนอย่างหนักในสัปดาห์ที่ผ่านมา นอกจากนี้หากคำนวณต้นทุนเฉลี่ยของนักลงทุนต่างชาติที่ซื้อสะสมมาหลังวันที่ 15 ก.พ.59-ปัจจุบัน จะพบว่าต้นทุนเฉลี่ยอยู่ที่ีระดับดัชนีที่ 1457 จุด ดังนั้นจึงมองว่า SET ณ ระดับปัจจุบัน ยังไม่เอื้อต่อแรงขายแรงๆ ของนักลงทุนต่างชาติ
ดังนั้น “ข่าวหุ้นธุรกิจออนไลน์” จึงได้ทำการสำรวจหุ้นที่ปรับตัวลงแรงและต่ำกว่า P/E  Ratio (อัตราส่วนราคาหุ้นต่อกำไรต่อหุ้น) และ P/BV (Price/Book Value) โดยครั้งนี้คัดเลือกหุ้นที่ค่า P/E  ต่ำกว่าตลาดฯ ณ วันที่ 9 ก.ย. ซึ่งอยู่ที่ 21.20 เท่า และคัดเลือกหุ้นที่ค่า  P/BV ต่ำกว่า 1 เท่า  โดยหุ้นที่เข้ามาติดในเกณฑ์ดังกล่าวมีทั้งหมด 50 ตัว ตามตารางที่นำมาประกอบดังนี้
 
 
อนึ่งโดยทั่วไปหุ้นที่มี P/E ratio สูงหมายถึงว่าเรายอมจ่ายแพงกว่าเพื่อซื้อหุ้นตัวนี้เมื่อเปรียบเทียบกับหุ้นอีกตัวนึงที่มี P/E ต่ำกว่า ดังนั้นหลายคนมักจะบอกว่า หุ้นที่มี P/E ratio สูงๆ คือหุ้นที่แพง และหุ้นที่มี P/E ratio ต่ำๆ คือหุ้นที่ถูก ดังนั้น การซื้อหุ้นที่มีราคาถูก น่าจะมีโอกาสกำไรมากกว่าซื้อหุ้นที่แพง
ส่วนค่า P/BV (Price/Book Value) ตัวเลขมาตราฐานที่มักจะใช้เป็นฐานก็คือ 1 เท่า หากสามารถซื้อหุ้นที่มีค่า P/BV น้อยกว่า 1 ได้ก็หมายความว่าเราสามารถซื้อหุ้นได้ในราคาต่ำกว่ามูลค่าทางบัญชีของบริษัท) 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน